****

**RATINIŲ EKSKAVATORINIŲ KRAUTUVŲ IR VIKŠRINIŲ EKSKAVATORIŲ BEI JŲ TECHNINIO APTARNAVIMO BEI REMONTO PASLAUGŲ PIRKIMO TECHNINĖ SPECIFIKACIJA**

1. **PIRKIMO OBJEKTAS**
   1. Ratinių ekskavatorių krautuvų ir vikšrinių ekskavatorių bei jų techninio aptarnavimo bei remonto paslaugos.
   2. BVPŽ kodas - 43200000-5 Žemės perstūmos ir kasimo mašinos bei susijusios dalys. Papildomas BVPŽ kodas - 50110000-9 Motorinių priemonių ir su jomis susijusių įrenginių remonto, priežiūros ir panašios paslaugos.
   3. Pirkimas skaidomas į 5 pirkimo objekto dalis (toliau – p.o.d.):

1 p.o.d. – Ratinių ekskavatorinių krautuvų bei jų techninio aptarnavimo bei remonto paslaugų pirkimas (kiekis - 2 vnt.);

2 p.o.d. – Vikšrinio ekskavatoriaus bei jo techninio aptarnavimo bei remonto paslaugų pirkimas (kiekis - 1 vnt.);

3 p.o.d. – Vikšrinio ekskavatoriaus bei jo techninio aptarnavimo bei remonto paslaugų pirkimas (kiekis - 1 vnt.);

4 p.o.d. – Vikšrinio ekskavatoriaus bei jo techninio aptarnavimo bei remonto paslaugų pirkimas (kiekis - 1 vnt.);

5 p.o.d. – Vikšrinio ekskavatoriaus bei jo techninio aptarnavimo bei remonto paslaugų pirkimas (kiekis - 1 vnt.).

1. **PIRKIMO OBJEKTO PRITAIKYMO SRITIS**
   1. Ratiniai ekskavatoriniai krautuvai ir vikšriniai ekskavatoriai (toliau – Technika) bus naudojami kompleksinei miškų ūkio veiklai vykdyti.
2. **TECHNINIŲ REIKALAVIMŲ, KURIUOS TURI ATITIKTI PERKAMOS PREKĖS APRAŠYMO BŪDAI**
   1. Techniniai reikalavimai, kuriuos turi atitikti perkama Technika, nurodyti Techninės specifikacijos 1 priede „Palyginamoji lentelė“ (toliau – Palyginamoji lentelė).
   2. Technika turi būti pilnai sukomplektuota, nenaudota, pagaminta ne anksčiau kaip 2025 m.
   3. Techninėje specifikacijoje ir palyginamojoje lentelėje paminėti gaminių pavadinimai, jų modeliai ar šaltiniai, konkretūs procesai ar prekės ženklai, patentai, tipai, konkreti kilmė ar gamyba, nuorodos į standartus ir/ar technologijas yra rekomendacinio bei orientacinio pobūdžio ir gali būti pakeisti lygiaverte (ne blogesniais techniniais rodikliais ir atitinkančią reikalaujamus kokybės parametrus) kitų gamintojų produkcija (prekėmis), lygiaverčiais standartais ir/ar technologijomis. Tiekėjas, siūlantis Techniką, pasižyminčią lygiavertėmis savybėmis, privalo patikimomis priemonėmis įrodyti, kad siūloma Technika yra lygiavertė ir visiškai atitinka techninėje specifikacijoje ir palyginamojoje lentelėje keliamus reikalavimus.
   4. Garantiniai reikalavimai:
      1. Suteikiama ne trumpesnė nei 24 (dvidešimt keturių) mėnesių arba 3000 (trijų tūkstančių) darbo valandų (imtinai) (priklausomai kas pirma baigsis) garantija (toliau – Garantija) su mobiliu aptarnavimu regioniniuose padaliniuose (toliau – RP), pagrindiniams Technikos mazgams: varikliui, pavarų dėžei, transmisijos mazgams, hidraulinės sistemos pagrindiniams mazgams (siurbliams, skirstytuvams, valdymo sistemoms), vairavimo sistemos pagrindiniams mazgams, strėlės ir kaušo cilindrams nuo Technikos priėmimo–perdavimo akto pasirašymo dienos;
      2. Garantija nebus taikoma eksploatacinėms medžiagoms (stabdžių diskams, stiklams, lemputėms, saugikliams, diržams, sėdynės ir vidaus apmušalams, stiklo valytuvo šluotelėms);
      3. Suteikiama ne trumpesnė nei 12 (dvylikos) mėnesių papildoma garantija (toliau – Papildoma garantija) Technikos rėmui ir kėbului, varikliui (išskyrus generatorių, starterį, filtrus, žarnas, radiatorių, radiatoriaus ventiliatorių, variklio daviklius ir elektros įrangą). Papildoma garantija pradedama skaičiuoti pasibaigus 3.4.1 punkte nurodytai Garantijai.
      4. Suteikiama ne trumpesnė kaip 6 (šešių) mėnesių garantija suteiktoms paslaugoms bei pateiktoms detalėms;
      5. Garantinių gedimų atveju Technikos remontas garantinio laikotarpio metu turi būti atliktas ne ilgiau kaip per 5 darbo dienos nuo užsakymo pateikimo. Viršijus šį terminą garantijos terminas pratęsiamas tokiam laikui, kurį perkančioji organizacija negalėjo Technikos naudoti dėl jos trūkumų ar remonto;
      6. Garantinių gedimų šalinimas vykdomas Pirkėjo regioninių padalinių techninėse bazėse;
      7. Bendra Prekės techninio aptarnavimo, remonto paslaugų trukmė – 5 (penki) metai nuo Prekių perdavimo – priėmimo akto pasirašymo dienos.
      8. Prieš pasibaigiant Technikos garantiniam laikotarpiui Pirkėjui paprašius, Tiekėjas atlieka Technikos išsamų techninio stovio patikrinimą, savo sąskaita ir po patikrinimo pašalina techninio stovio neatitikimus ar Technikos gedimus, kuriems taikoma garantija.
   5. Tiekėjas savo sąskaita suteikia ne mažiau kaip 8 (aštuonių) darbo valandų mokymus 1 p.o.d. - keturių ratinio ekskavatorinio krautuvo, 2 – 5 p.o.d. - aštuonių vikšrinio ekskavatoriaus operatoriams (po 2 žmones kiekvienam technikos vienetui.). Mokymai vykdomi Pirkėjo ir / arba Tiekėjo Lietuvos Respublikos teritorijoje/patalpose.
   6. Mobilaus serviso (gamintojo apmokyto ir atestuoto personalo) paslaugos ir atsarginių dalių tiekimas sutarties galiojimo laikotarpiu.
   7. Parengta darbui Technika (įskaitant ir kasimo strėles) turi būti užregistruota Lietuvos Respublikos teisės aktų nustatyta tvarka ir jai turi būti suteikti valstybinių numerių ženklai.
   8. Technikos priėmime–perdavime privalo dalyvauti Tiekėjas arba jo įgaliotas atstovas, turintis teisę patvirtinti priėmimo–perdavimo dokumentus.
   9. Technika turi atitikti techninės specifikacijos ir palyginamosios lentelės keliamus reikalavimus, būti gaminama serijinėje gamyboje (ne vienetinis modelis), atitinkanti Europos Sąjungos standartus ir sertifikuota.
   10. Transporto kontrolės įranga – turi būti įrengta transporto kontrolės įranga su id kortelių skaitytuvu, veikianti GSM/GPS principu ir perduodanti duomenis į Užsakovo naudojamus serverius, ne vėliau nei prekės perdavimo dieną. Įranga turi kaupti ir perduoti į serverius technikos buvimo vietą realiu laiku, judėjimo parametrus (greitį, kryptį), variklio veikimą, degalų kiekį bake, suvartotą degalų kiekį, darbo valandas. Užsakovui transporto kontrolės paslaugas teikia UAB „Xirgo Global“.
   11. Technikos pristatymo adresai:
       1. **1 p.o.d**.:
          1. Biržų RP J. Basanavičiaus g. 62, LT-41164 Biržai – 1 vnt.;
          2. Mažeikių RP Sedos g. 51, LT- 89191 Mažeikiai – 1 vnt.
       2. **2 p.o.d.:**
          1. Anykščių RP Vilniaus g. 101, LT-29142 Anykščiai – 1 vnt.
       3. **3 p.o.d.:**
          1. Kretingos RP Žemaitės al. 10, LT-97111 Kretinga – 1 vnt.
       4. **4 .p.o.d.:**
          1. Mažeikių RP Sedos g. 51, LT- 89191 Mažeikiai – 1 vnt.
       5. **5 p.o.d.:**
          1. Švenčionėlių RP Žeimenos g. 49, LT-18208 Švenčionėliai – 1 vnt.
   12. Technika turės būti pristatyta nurodytais adresais per laimėtojo pasiūlyme nurodytą terminą po sutarties įsigaliojimo.
3. **DOKUMENTAI, REIKALINGI PIRKIMO OBJEKTO TECHNINĖMS SAVYBĖS IR KOKYBEI PATVIRTINTI**
   1. **Dokumentai, kuriuos reikia pateikti kartu su pasiūlymu:**
      1. Technikos gamintojas (-ai) pateikia pasirašytus techninius dokumentus arba kitus lygiaverčius įrodymus: pvz. gamintojo deklaraciją, kurioje nurodoma siūlomos Technikos atitiktis techninės specifikacijos reikalavimams. Pateiktuose dokumentuose būtinai turi būti nurodomos – siūlomos įsigyti Technikos, tikslios šio dokumento reikalaujamų/nustatytų parametrų reikšmės.
      2. Jeigu tiekėjas nėra Technikos gamintojas arba jo atstovas, jis kartu su Pasiūlymu pateikia Technikos gamintojo (-ų) arba gamintojo(-ų) atstovo(-ų) pasirašytus techninius dokumentus arba kitus lygiaverčius įrodymus (pvz. deklaraciją), kuriuose nurodoma siūlomos Technikos atitiktis techninės specifikacijos reikalavimams. Pateiktuose dokumentuose būtinai turi būti nurodomos – siūlomos įsigyti Technikos modelių, tikslios reikalaujamų/nustatytų parametrų reikšmės.
      3. Jeigu dokumentą (deklaraciją), kuriame nurodyta Technikos atitiktis techninės specifikacijos reikalavimams pasirašo Technikos gamintojo (-ų) atstovas (-ai), kartu pateikiamas dokumentas, įrodantis, kad jis (jie) yra įgaliotas (-i) Technikos gamintojo (-ų) atstovas (-ai).
      4. **Gamintojo deklaracijoje turėtų būti pateikta tokia minimali informacija**:
         1. gamintojo ar jo įgaliotojo atstovo, išduodančio deklaraciją, pavadinimas ir išsamus įmonės adresas;
         2. gaminio identifikavimas (pavadinimas, tipo ar modelio numeris ir bet kokia tinkama papildoma informacija);
         3. visos atitinkamos nuostatos kurių buvo laikomasi, tiksliai ir aiškiai nurodyti standartai ar kiti norminiai dokumentai (pavyzdžiui, nacionaliniai techniniai standartai ir specifikacijos) (jei taikoma);
         4. siūlomos įsigyti Technikos modelio, tikslios reikalaujamų/nustatytų parametrų reikšmės;
         5. deklaracijos išdavimo data, parašas ir pavadinimas ar kitas lygiavertis įgaliotojo asmens ženklas.
      5. Servisų sąrašas, adresas bei dokumentas, patvirtinantis kad tiekėjas yra siūlomos Technikos gamintojas arba gamintojo išduotas įgaliojimas atlikti Technikos garantinį techninį aptarnavimą garantiniu laikotarpiu, o jei sudaryta sutartis su ūkio subjektu, turinčiu gamintojo įgaliojimą – pateikti ūkio subjektui gamintojo išduotą įgaliojimą atlikti Technikos garantinį ir techninį aptarnavimą bei sutartį su tuo ūkio subjektu.
      6. Palyginamoji lentelė kartu su dokumentais, įrodančiais atitikimą šioje techninėje specifikacijoje ir prieduose keliamiems reikalavimas;
      7. Technikos gamintojo CE ženklinimo sertifikato kopija (lietuvių kalba).
   2. **Dokumentai, kuriuos reikia pateikti kartu su Technika:**
      1. Eksploatavimo ir saugaus darbo instrukcijos (lietuvių kalba);
      2. Technikos dokumentas įrodantis jos pagaminimo datą (lietuvių kalba);
      3. Technikos atsarginių detalių katalogas (lietuvių kalba);
      4. Kiti dokumentai, kurie yra reikalingi tinkamai naudoti ir eksploatuoti įsigytą Techniką.
4. **DĖL TAIKYTINŲ APLINKOS APSAUGOS KRITERIJŲ**
   1. Vadovaudamasi Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4.1. punktu, prekei pagaminti ir (ar) tiekti, paslaugai tiekti ar darbams atlikti sunaudojama mažiau gamtos išteklių, t. y. numatoma sąlyga, kad viešojo pirkimo sutartis ir priėmimo–perdavimo aktas yra sudaromi ir pasirašomi elektroniniu būdu. Išimtiniais atvejais su sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Perkančioji organizacija nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, nurodytus Tvarkos aprašo 2 priedo 1 skyriaus 1.1. ir 1.2. punktuose;
   2. Vadovaudamasi Tvarkos aprašo 4.4.4.4. punktu, perkama Technika yra ilgo naudojimo prekės, jų dalys, detalės ir komplektuojama įranga tinkama naudoti daug kartų, yra taisoma ir keičiama;
   3. Vadovaudamasi Tvarkos aprašo 4.4.4.5. punktu, Technika, t. y. metalinės konstrukcijos ir dalys virtusios atliekomis yra tinkamos perdirbimui.

**Atitiktį reikalavimams įrodantys dokumentai:** pasirašyta Tiekėjo deklaracija dėl žaliųjų reikalavimų (Specialiųjų atviro konkurso sąlygų 10 priedas).

* 1. Techninio aptarnavimo ir remonto paslaugoms tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais ar kitais tiekėjo pateiktais lygiaverčiais įrodymais. Atitiktį nurodytam reikalavimui įrodantys dokumentai: nepriklausomos įstaigos išduotas sertifikatas. Perkančioji organizacija pripažįsta lygiaverčius sertifikatus (lygiavertiškumą privalo įrodyti tiekėjas), išduotus kitose valstybėse narėse įsteigtų nepriklausomų įstaigų. Perkančioji organizacija priima ir kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus ir pateikia įrodymus, kurie patvirtintų, kad tiekėjo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.

**Atitiktį reikalavimams įrodantys dokumentai:** Standarto LST EN ISO 14001 arba EMAS ar kitų aplinkos apsaugos vadybos standartų kopijos, ar kiti tiekėjo pateikti lygiaverčiai įrodymai.

1. **PRIEDAI**
   1. 1 priedas „Palyginamoji lentelė.