**PREKIŲ SU PASLAUGOMIS VIEŠOJO PIRKIMO – PARDAVIMO SUTARTIS**

2025 m. d. Nr.

Vilnius

**SPECIALIOSIOS SĄLYGOS**

**Valstybės įmonė Valstybinių miškų urėdija**,įmonės kodas 132340880, atstovaujama generalinio direktoriaus Valdo Kaubrės, veikiančio pagal juridinio asmens įstatus (toliau – **Užsakovas**),

ir

**UAB „Keluva“,** juridinio asmens kodas 121543961, atstovaujama direktoriaus Edmundo Fedaravičiaus, veikiančio pagal 2023 m. liepos 3 d. įgaliojimą Nr. 105 (toliau – **Vykdytojas**),

toliau kartu vadinami „**Šalimis**“, o kiekviena atskirai – „**Šalimi**“, sudarė šią Prekių su paslaugomis viešojo pirkimo – pardavimo sutartį, toliau vadinamą „**Sutartimi**“, ir susitarė dėl toliau išvardintų sąlygų.

1. **SUTARTIES DALYKAS**

1.1.Sutarties dalykas yra ratinių ekskavatorinių krautuvų ir vikšrinių ekskavatorių bei jų techninio aptarnavimo bei remonto paslaugos:

1 pirkimo objekto dalis (toliau – **p.o.d.**) – Ratiniai ekskavatoriniai krautuvai (HIDROMEK HMK 102S) (toliau – **Prekės**) ir jų techninio aptarnavimo bei remonto (įskaitant reikalingas detales (toliau – **Detalės**) paslaugų (toliau - **Paslaugos**) pirkimas – pardavimas (kiekis – 2 vnt.);

2 p.o.d. – Vikšrinis ekskavatorius (LIUGONG 915FCR) (toliau – **Prekės**) ir jo techninis aptarnavimas bei remonto (įskaitant reikalingas detales (toliau – **Detalės**) paslaugų (toliau - **Paslaugos**) pirkimas – pardavimas (kiekis – 1 vnt.);

3 p.o.d. – Vikšrinis ekskavatorius (LIUGONG 915FCR) (toliau – **Prekės**) ir jo techninis aptarnavimas bei remonto (įskaitant reikalingas detales (toliau – **Detalės**) paslaugų (toliau - **Paslaugos**) pirkimas – pardavimas (kiekis – 1 vnt.);

4 p.o.d. - Vikšrinis ekskavatorius (LIUGONG 922F) (toliau – **Prekės**) ir jo techninis aptarnavimas bei remonto (įskaitant reikalingas detales (toliau – **Detalės**) paslaugų (toliau - **Paslaugos**) pirkimas – pardavimas (kiekis – 1 vnt.);

5 p.o.d. - Vikšrinis ekskavatorius (LIUGONG 922F) (toliau – **Prekės**) ir jo techninis aptarnavimas bei remonto (įskaitant reikalingas detales (toliau – **Detalės**) paslaugų (toliau - **Paslaugos**) pirkimas – pardavimas (kiekis – 1 vnt.).

Paslaugų teikimo ir Prekių techniniai reikalavimai / apimtis nurodyti Sutarties Specialiųjų sąlygų 1 priede „Techninė specifikacija“ (toliau – **1 priedas**).

1.2. Prekių pristatymo adresai nurodyti 1 priedo 3.11 papunktyje. Vykdytojai turi pristatyti Prekes įspėjęs Sutarties Specialiųjų sąlygų 1.4 punkte nurodytą Užsakovo kontaktinį asmenį prieš 10 (dešimt) kalendorinių dienų elektroniniu paštu, Užsakovo įgaliotam asmeniui patvirtinant pristatymą elektroniniu paštu.

1.3. Prekes / Paslaugas priimti ir pasirašyti Prekių/Paslaugų perdavimo – priėmimo aktus įgaliotų Užsakovo atsakingų asmenų kontaktiniai duomenys:

Apie įgalioto asmens pasikeitimą Užsakovas informuoja Vykdytoją šios Sutarties Specialiųjų sąlygų 1.4 punkte ar Sutarties Specialiųjų sąlygų 10 skyriuje nurodytu Vykdytojo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.4. Už Sutarties vykdymą Vykdytojas skiria atsakingą asmenį:. Apie atsakingo asmens pasikeitimą Vykdytojas informuoja Užsakovą šios Sutarties Specialiųjų sąlygų 1.3 punkte ar Sutarties Specialiųjų sąlygų 10 skyriuje nurodytu Užsakovo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**
   1. Sutarčiai taikoma mišri kainodara:
      1. Fiksuotos kainos kainodara (taikoma Prekių įsigijimui);
      2. Fiksuoto įkainio kainodara (taikoma Paslaugų įsigijimui);
      3. Sutarties vykdymo išlaidų atlyginimo kainodara (taikoma nenumatytų Paslaugų įsigijimui, kaip jos apibrėžtos Sutarties Specialiųjų sąlygų 2.5 punkte). Sutarties vykdymo faktinių išlaidų apimtis yra 10 (dešimt) procentų nuo 2.2 punkte nurodytos Sutarties bendros kainos.
   2. 1 p.o.d. - Sutarties bendra kaina yra 241 900,00 (du šimtai keturiasdešimt vienas tūkstantis devyni šimtai eurų, 00 ct) Eur neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. Sutarties bendra kaina, įskaitant PVM – 292 699,00 (du šimtai devyniasdešimt du tūkstančiai šeši šimtai devyniasdešimt devyni eurai, 00 ct) Eur.

2 p.o.d. - Sutarties bendra kaina yra 153 400,00 (vienas šimtas penkiasdešimt trys tūkstančiai keturi šimtai eurų, 00 ct) Eur neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. Sutarties bendra kaina, įskaitant PVM – 185 614,00 (vienas šimtas aštuoniasdešimt penki tūkstančiai šeši šimtai keturiolika eurų, 00 ct) Eur.

3 p.o.d. - Sutarties bendra kaina yra 171 200,00 (vienas šimtas septyniasdešimt vienas tūkstantis du šimtai eurų, 00 ct) Eur neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. Sutarties bendra kaina, įskaitant PVM – 207 152,00 (du šimtai septyni tūkstančiai vienas šimtas penkiasdešimt du eurai, 00 ct) Eur.

4 p.o.d. - Sutarties bendra kaina yra 208 000,00 (du šimtai aštuoni tūkstančiai eurų, 00 ct) Eur neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. Sutarties bendra kaina, įskaitant PVM – 251 680,00 (du šimtai penkiasdešimt vienas tūkstantis šeši šimtai aštuoniasdešimt eurų, 00 ct) Eur.

5 p.o.d. - Sutarties bendra kaina yra 176 940,00 (vienas šimtas septyniasdešimt šeši tūkstančiai devyni šimtai keturiasdešimt eurų, 00 ct) Eur neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. Sutarties bendra kaina, įskaitant PVM – 214 097,40 (du šimtai keturiolika tūkstančių devyniasdešimt septyni eurai, 40 ct) Eur.

Sutarties bendrą kainą Eur be PVM sudaro atitinkamos p.o.d. Prekių kaina Eur be PVM ir Sutarties Specialiųjų sąlygų 2.3 punkte nurodyta atitinkamos p.o.d. maksimali kaina paslaugų įsigijimui Eur be PVM.

Prekių kaina ir Paslaugų įkainiai pateikiami Sutarties Specialiųjų sąlygų 2 priede „Tiekėjo pasiūlymas“ (toliau – **2 priedas**).

* 1. Maksimali kaina Paslaugų įsigijimui yra:

1 p.o.d. – 50 000,00 Eur (penkiasdešimt tūkstančių eurų, 00 ct) be PVM. Sutarčiai taikomas 21 proc. dydžio PVM. Sutarties bendra kaina, įskaitant PVM – 60 500,00 (šešiasdešimt tūkstančių penki šimtai eurų, 00 ct) Eur.

2 p.o.d. – 37 500,00 Eur (trisdešimt septyni tūkstančiai penki šimtai eurų, 00 ct) be PVM. Sutarčiai taikomas 21 proc. dydžio PVM. Sutarties bendra kaina, įskaitant PVM – 45 375,00 (keturiasdešimt penki tūkstančiai trys šimtai septyniasdešimt penki eurai, 00 ct) Eur.

3 p.o.d. – 37 500,00 Eur (trisdešimt septyni tūkstančiai penki šimtai eurų, 00 ct) be PVM. Sutarčiai taikomas 21 proc. dydžio PVM. Sutarties bendra kaina, įskaitant PVM – 45 375,00 (keturiasdešimt penki tūkstančiai trys šimtai septyniasdešimt penki eurai, 00 ct) Eur.

4 p.o.d. – 37 500,00 Eur (trisdešimt septyni tūkstančiai penki šimtai eurų, 00 ct) be PVM. Sutarčiai taikomas 21 proc. dydžio PVM. Sutarties bendra kaina, įskaitant PVM – 45 375,00 (keturiasdešimt penki tūkstančiai trys šimtai septyniasdešimt penki eurai, 00 ct) Eur.

5 p.o.d. – 37 500,00 Eur (trisdešimt septyni tūkstančiai penki šimtai eurų, 00 ct) be PVM. Sutarčiai taikomas 21 proc. dydžio PVM. Sutarties bendra kaina, įskaitant PVM – 45 375,00 (keturiasdešimt penki tūkstančiai trys šimtai septyniasdešimt penki eurai, 00 ct) Eur.

* 1. Keičiamų Detalių įkainiai yra įskaičiuoti į Prekių techninio aptarnavimo garantiniu laikotarpiu įkainį, nurodyta Sutarties Specialiųjų sąlygų 2 priede.
  2. Esant poreikiui Užsakovui įsigyti nenumatytas paslaugas (įskaitant Prekių techniniam aptarnavimui ir remontui reikalingas nenumatytas detales), kurių įkainių Sutartyje ir (ar) jos prieduose nėra nurodyta, tačiau susijusias su pirkimo objektu / šios Sutarties dalyku (toliau – **Nenumatytos paslaugos**), už jas apmokama pagal faktiškai Vykdytojo patiriamas išlaidas. Į šias išlaidas negali būti įtrauktas Vykdytojo pelnas (pelnas įtraukiamas į Paslaugų kainą (įkainį)) ir Vykdytojas privalo patirtas išlaidas patvirtinti dokumentais (PVM sąskaitomis faktūromis, detalių gamyklos gamintojos Vykdytojui pateiktais įrodančiais dokumentais ir kt.). Nenumatytų paslaugų kaina su Užsakovu turi būti derinama iš anksto, t. y. Vykdytojas paskaičiuoja numatomas išlaidas ir sąmatą kartu su faktines išlaidas įrodančiais dokumentais, elektroniniu paštu suderina su Užsakovo atsakingu atstovu ir tik gavęs jo sutikimą (elektroniniu paštu) teikia Nenumatytas paslaugas. Nenumatytos paslaugos bus perkamos tokiais įkainiais, kurie galios Užsakovo užsakymo pateikimo dieną Vykdytojo prekybos vietoje, oficialiame kainoraštyje, jei tokio nėra, tokiu atveju Vykdytojo kataloge ar interneto svetainėje nurodytomis galiojančiomis Nenumatytų paslaugų kainomis. Jei Nenumatytų paslaugų kainos viešai neskelbiamos, Užsakovas kreipsis į Vykdytoją su prašymu pateikti Nenumatytų paslaugų kainas (komercinį pasiūlymą), pažymėdamas, kad įsigytinų Nenumatytų paslaugų kainos turi būti konkurencingos ir negali būti didesnės nei rinkos kainos. Gavęs Vykdytojo pateiktas Nenumatytų paslaugų kainas (komercinį pasiūlymą), Vykdytojas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Vykdytojo pateiktos Nenumatytų paslaugų kainos atitinka rinką. Nustačius, kad Vykdytojo pasiūlytos Nenumatytų paslaugų kainos yra didesnės nei rinkos, Užsakovas prašo Vykdytojo jas sumažinti. Tik objektyviai įvertinus ir turint pagrindžiančius / įrodančius dokumentus, kad Vykdytojo pateiktos Nenumatytų paslaugų kainos atitinka rinkos kainas, jos gali būti įsigyjamos vadovaujantis šia Sutartimi.
  3. Į Sutarties bendrą kainą (Sutartyje ir jos prieduose nurodytus įkainius) įskaitoma: Prekių pristatymo išlaidos (transportavimo, pakrovimo, tranzito, iškrovimo, išpakavimo, tikrinimo, draudimo ir kitos su Prekių tiekimu susijusios išlaidos), visi mokesčiai ir rinkliavos, visos su dokumentų, kurių reikalauja Užsakovas, rengimu ir pateikimu susijusios išlaidos, Užsakovo darbuotojų apmokymo išlaidos, duomenų kaupimo ir perdavimo sistemos išlaidos bei kitos išlaidos susijusios su tinkamu Sutarties vykdymu.
  4. Vykdytojui tinkamai įvykdžius Užsakovo užsakymą, Užsakovas sumoka Vykdytojui už konkretų patiektų Prekių ir / ar suteiktų Paslaugų kiekį pagal Sutartyje nustatytą (-us) kainą/įkainius per 30 (trisdešimt) kalendorinių dienų Sutarties Bendrųjų sąlygų 5 skyriuje nustatyta tvarka. Vykdytojo pateikiamoje Sąskaitoje kartu su kitais Sutarties Bendrųjų sąlygų 5.7 punkte nurodytais duomenimis Vykdytojas privalo nurodyti ir Užsakovo regioninio padalinio, priėmusio Prekes ir / ar suteiktas Paslaugas, tikslų pavadinimą bei Užsakovo suteiktą šios Sutarties datą ir numerį.

Vykdytojas, teikdamas Užsakovui Sąskaitą už nenumatytas paslaugas, turi taip pat pridėti su Sutarties vykdymu susijusius ir vykdant Sutartį jo faktiškai patirtas konkrečias išlaidas (išlaidas už nenumatytas paslaugas) pagrindžiančius trečiųjų šalių dokumentus ar jų kopijas, patvirtintas Vykdytojo arba jo įgalioto asmens parašu (Užsakovas bet kada gali paprašyti Vykdytojo per protingą terminą pateikti originalius dokumentus, patvirtinančius jo tiesiogiai patirtas faktines išlaidas, susijusias su Sutarties vykdymu, perkant Prekes/Paslaugas susijusias su Paslaugų teikimu, pristatymu iš trečiųjų asmenų). Už Sutarties Specialiųjų sąlygų 2 priede nenurodytas, tačiau su Sutarties dalyku tiesiogiai susijusiais kaštais, faktiškai patirtais vykdant Sutartį, bus apmokėta ne didesnėmis nei rinką atitinkančiomis kainomis.

Faktinių patiriamų išlaidų, tiesiogiai susijusių su Sutarties vykdymu, kaina laikoma tretiesiems asmenims Vykdytojo sumokėta kaina. Užsakovas įsipareigoja padengti tik tas Vykdytojo faktiškai patirtas išlaidas, kurios neabejotinai, pagrįstai patirtos, vykdant Sutartį, ir yra tiesiogiai susijusios su Sutarties vykdymu, Vykdytojui pateikus tokias išlaidas patvirtinančius dokumentus, ir kurios yra suderintos su Užsakovu bei jo raštu sutikimu (pvz., įskaitant, bet neapsiribojant elektroniniu paštu) patvirtintos prieš pradedant vykdyti Prekių/Paslaugų užsakymą.

Į faktines išlaidas negali būti įtrauktas Vykdytojo pelnas. Vykdytojas taip pat negali taikyti jokių papildomų administravimo mokesčių arba bet kokių papildomų mokesčių virš tiesiogiai faktiškai patirtų išlaidų, vykdant Sutartį. Faktinės išlaidos, įskaitytinos į Vykdytojui pagal Sutartį mokėtiną kainą, turi būti pagrindžiamos trečiųjų šalių dokumentais.

* 1. Bet kuri Sutarties Šalis Sutarties galiojimo metu turi teisę inicijuoti Sutarties Specialiųjų sąlygų 2 priede numatytų Paslaugų įkainių perskaičiavimą (keitimą) ne anksčiau kaip po 6 (šešių) mėnesių nuo paskutinės pirkimo, kurio pagrindu sudaryta ši Sutartis, pasiūlymų pateikimo termino dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta Sutarties Specialiųjų sąlygų 2.9 punkte, viršija arba mažėja 10 (dešimt) procentų. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale (https://osp.stat.gov.lt) paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
  2. Nauji įkainiai apskaičiuojami pagal formulę:

, kur

a – įkainis (Eur be PVM) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – pagal vartotojų kainų indeksą *(pasirenkamas bendras „Vartojimo prekės ir paslaugos“)* apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%).

„k“ reikšmė skaičiuojama pagal formulę:

, (proc.) kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas *(pasirenkamas bendras „Vartojimo prekės ir paslaugos“)*.

Indpradžia – laikotarpio pradžios datos (mėnesio) vartojimo prekių ir paslaugų indeksas (pasirenkamas bendras „Vartojimo prekės ir paslaugos“ ). Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta ši Sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

* 1. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
  2. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
  3. Perskaičiuoti įkainiai įsigalioja nuo Šalių rašytinio susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.
  4. Už Paslaugas, užsakytas iki Šalių rašytinio susitarimo dėl Sutarties pakeitimo (sudaryto dėl Paslaugų įkainių perskaičiavimo) įsigaliojimo dienos, Užsakovas apmoka, taikant iki tol galiojusius įkainius, o už Paslaugas, užsakytas po minėto Šalių rašytinio susitarimo dėl Sutarties pakeitimo įsigaliojimo dienos, Vykdytojui bus apmokama taikant naujai apskaičiuotus įkainius.
  5. Atlikus Paslaugų įkainių perskaičiavimą, Sutarties bendra kaina ar maksimali kaina Paslaugų įsigijimui (Sutarties specialiųjų sąlygų 2.2 ir 2.3 punktuose) nekinta.

**3. PREKIŲ SU PASLAUGOMIS TIEKIMAS/TEIKIMAS**

3.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Užsakovui, vadovaujantis Bendrųjų sąlygų 6 skyriaus nuostatomis, nustačius, kad Prekės turi trūkumų / defektų, Vykdytojas privalo ištaisyti Prekės trūkumus / defektus per 30 (trisdešimt) kalendorinių dienų nuo Užsakovo pranešimo apie nekokybiškas Prekes pranešimo išsiuntimo Vykdytojui momento.

3.2. Prekė turi būti patiekta per:

1 p.o.d. – 89 (aštuoniasdešimt devyni) kalendorines dienas;

2 p.o.d. – 120 (vienas šimtas dvidešimt) kalendorinių dienų;

3 p.o.d. – 120 (vienas šimtas dvidešimt) kalendorinių dienų;

4 p.o.d. – 150 (vienas šimtas penkiasdešimt) kalendorinių dienų;

5 p.o.d. – 150 (vienas šimtas penkiasdešimt) kalendorinių dienųnuo Sutarties įsigaliojimo dienos. Jeigu Vykdytojui yra žinoma, kad Prekė gali būti nepatiekta šiame punkte nustatytu terminu, Vykdytojas turi teisę į Prekės patiekimo termino pratęsimą, tik tuomet, jei konkrečių aplinkybių, dėl kurių Prekės pristatymas Sutartyje nustatyta tvarka bei terminais nėra įmanomas, Vykdytojas objektyviai negalėjo iš anksto numatyti. Kiekvienu tokiu atveju, Vykdytojas raštu nedelsdamas, bet ne vėliau kaip per 1 (vieną) darbo dieną nuo tokių aplinkybių atsiradimo momento, apie tai praneša Užsakovui, pateikdamas minėtų aplinkybių egzistavimo įrodymus. Vykdytojo nurodytas aplinkybes ir įrodymus vertina Užsakovas. Užsakovui sutikus pratęsti Prekės patiekimo terminą, Prekės patiekimo termino pratęsimas (pratesimo terminas nurodomas atskiru susitarimu) galimas tik minėtų pagrįstų aplinkybių egzistavimo laikotarpiui. Prekė pristatoma visa iškart.

3.3. Prekių pristatymo vieta, Prekes įgalioti priimti ir pasirašyti Prekių perdavimo – priėmimo aktą Užsakovo atstovai, jų įspėjimo prieš Prekės pristatymą tvarka nurodyta Sutarties Specialiųjų sąlygų 1 skyriuje.

3.4. Vykdytojas, gavęs iš Užsakovo užsakymą dėl Paslaugų teikimo, turi pateikti planuojamų suteikti Paslaugų preliminarią sąmatą (įskaitant medžiagų ir Detalių skaičių ir kainas, atvykimo-išvykimo kainas, kilometrų skaičių, remonto valandų skaičių ir įkainius,nurodytus 2 priede) (toliau – **Sąmata**) ir suderinti ją su Užsakovu per 2 (dvi) darbo dienas nuo Užsakovo užsakymo pateikimo dienos.

3.5. Vykdytojas Paslaugas privalo suteikti ne vėliau kaip per 5 (penkias) darbo dienas nuo Sąmatos suderinimo dienos.

3.6. Vykdytojui negalint suteikti Užsakovui Paslaugų per Sutarties Specialiųjų sąlygų 3.5 punkte nustatytą terminą, Vykdytojas raštu nedelsdamas, bet ne vėliau kaip per 2 (dvi) darbo dienas nuo tokių aplinkybių atsiradimo momento, kreipiasi į Užsakovą nurodydamas objektyvias, nuo Vykdytojo veiksmų ar neveikimo nepriklausančias, priežastis, dėl kurių jis negali laiku suteikti Paslaugų, suderindamas su Užsakovu protingą terminą, per kurį Vykdytojas galės suteikti Paslaugas. Pratęstas Paslaugų suteikimo terminas nustatomas rašytiniu (įskaitant ir elektroniniu paštu) Šalių susitarimu.

3.7. Pristatydamas Prekę Užsakovui, Vykdytojas privalo pateikti Sutartyje ir jos prieduose nurodytus dokumentus.

3.8. Prekių pristatymas ir iškrovimas vykdomas Vykdytojo jėgomis ir sąskaita.

3.9. Reikalavimai teikiamoms Paslaugoms:

3.9.1. Paslaugos turi būti teikiamos vadovaujantis Prekės gamintojo instrukcijomis bei technine dokumentacija;

3.9.2. variklio, transmisijos, stabdžių ir kitoms hidraulinėms sistemoms bei mazgams turi būti naudojamos alyvos, tepalai ir kiti techniniai skysčiai, numatyti kiekvienos Prekės eksploatacijos instrukcijoje;

3.9.3. teikiant Paslaugas privaloma naudoti tik naujas atsargines detales, kurios turi atitikti Prekės gamyklų gamintojų techninius reikalavimus;

3.9.4. teikiant Paslaugas Vykdytojo Paslaugų teikimo vietoje Vykdytojas užtikrina ir atsako už Užsakovo Prekių saugumą. Vykdytojas už Užsakovo Prekių praradimą arba sugadinimą atsako jų rinkos verte.

3.9.5. jei nesant Užsakovo kaltės įvyksta nelaimingas atsitikimas (incidentas) dėl to, kad Paslaugos buvo suteiktos nekokybiškai, Vykdytojas įsipareigoja kompensuoti visas Užsakovo išlaidas, patirtas dėl įvykusio nelaimingo atsitikimo (incidento).

3.10. Užsakovas turi teisę neužsakyti Prekių priežiūrai reikalingų Paslaugų (ar detalių), jeigu Užsakovo manymu šios Paslaugos (ar detalės) nėra reikalingos arba Užsakovas rinkoje gauna jas geresnėmis sąlygomis nei siūlo Vykdytojas.

3.11. Vykdytojas Užsakovo įgaliotam atstovui telefonu ir (ar) el. paštu neatlygintai teikia konsultacijas dėl Paslaugų teikimo (įskaitant ir dėl detalių keitimo) visą Sutarties galiojimo laikotarpį.

3.12. Šalys susitaria, kad Prekių pristatymo/Paslaugų suteikimo terminas, jų trūkumų/defektų ištaisymo, garantinių gedimų remonto terminai yra esminės Sutarties sąlygos.

**4. PREKIŲ/PASLAUGŲ KOKYBĖ IR GARANTIJA**

4.1. Prekių/Paslaugų garantijos terminai nustatyti 1 priedo 3.4 punkte.

4.2. Prekės turi būti patiektos kokybiškos ir Paslaugos suteiktos tinkamai, kokybiškai pagal Sutartyje ir jos prieduose nustatytus reikalavimus. Nustačius, kad Prekės ir (ar) Paslaugos yra nekokybiškos / suteiktos nekokybiškai, neatitinka Sutarties reikalavimų, Vykdytojas privalo ištaisyti Prekių ir(ar) Paslaugų trūkumus per 30 (trisdešimt) kalendorinių dienų nuo Užsakovo pranešimo apie nekokybiškas Prekes/Paslaugas pranešimo išsiuntimo Vykdytojui momento.

4.3. Prekių defektų/trūkumų ir (ar) Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

4.4. Garantinių gedimų atveju Prekių remontas garantinio laikotarpio metu turi būti atliktas ne ilgiau kaip per 5 (penkias) darbo dienas nuo užsakymo pateikimo. Viršijus šį terminą, garantijos terminas pratęsiamas tokiam laikui, kurį Užsakovas negalėjo naudoti Prekės dėl jos trūkumų ar remonto.

**5. ŠALIŲ ATSAKOMYBĖ**

5.1. Jeigu Vykdytojas vėluoja patiekti, pakeisti Prekes ar ištaisyti jų trūkumus, ir (ar) suteikti Paslaugas ar ištaisyti jų trūkumus, Užsakovas nuo kitos dienos Vykdytojui skaičiuoja 0,02 (dviejų šimtųjų) procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ir (ar) Prekių su trūkumais kainos, ir (ar) nuo laiku nesuteiktų Paslaugų ir (ar) nuo neištaisytų Paslaugų su trūkumais kainos, įskaitant PVM, jei jis Sutarčiai taikomas, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo atitinkamos P.o.d. Sutarties bendros kainos, įskaitant PVM, jei jis Sutarčiai taikomas.

5.2. Jei Užsakovas uždelsia atsiskaityti už Vykdytojo tinkamai patiektas Prekes ir (ar) suteiktas Paslaugas per Sutartyje nurodytą terminą, Vykdytojas nuo kitos dienos skaičiuoja Užsakovui 0,02 (dviejų šimtųjų) procento dydžio delspinigius nuo laiku neapmokėtos sumos, įskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo atitinkamos P.o.d. Sutarties bendros kainos, įskaitant PVM, jei jis Sutarčiai taikomas.

5.3. Vykdytojas prieš pradedant vykdyti Sutartį, įsipareigoja supažindinti Sutartį vykdysiančius Vykdytojo (ir subtiekėjo, jeigu jis pasitelkiamas) darbuotojus su Antikorupcinės politikos, Interesų konfliktų vengimo politikos, Dovanų politikos, Tiekėjų elgesio kodekso nuostatomis ir įsipareigoja jų laikytis:

5.3.1. Antikorupcinė politika – pagrindinis dokumentas, nustatantis valstybės įmonės Valstybinių miškų urėdijos taikomus skaidrios aplinkos kūrimo principus ir antikorupcinius įsipareigojimus, nustatantis pagrindinius korupcijos prevencijos principus ir reikalavimus bei jų laikymosi užtikrinimo gaires. Su dokumentu galima susipažinti: <https://vmu.lt/wp-content/uploads/2021/08/Antikorupcine-politika.pdf>.

5.3.2. Dovanų politika – dokumentas, kuriuo apibrėžiamos valstybės įmonės Valstybinių miškų urėdijos darbuotojų elgesio su dovanomis ir neteisėtu atlygiu principinės nuostatos. Su dokumentu galima susipažinti: <https://vmu.lt/wp-content/uploads/2022/09/Dovanu-politika-1.pdf>.

5.3.3. Interesų konfliktų vengimo politika – dokumentas, kuriuo nustatomos viešųjų ir privačių interesų konfliktų valdymo valstybės įmonėje Valstybinių miškų urėdijoje bendrosios nuostatos ir principai bei pagrindiniai interesų konfliktų prevencijos ir sprendimo būdai. Su dokumentu galima susipažinti: <https://vmu.lt/wp-content/uploads/2021/08/Interesu-konfliktu-vengimo-politika.pdf>.

5.3.4. Tiekėjo elgesio kodekso tikslas – išdėstyti pagrindines Tiekėjų elgesio nuostatas, kurių laikosi Tiekėjai, sudarydami verslo sandorius su Įmone ir, kurių laikymasis sudaro prielaidas bei sąlygas įgyvendinti aukščiausius verslo etikos standartus tiekimo grandinėje. Su dokumentu galima susipažinti: <https://vmu.lt/korupcijos-prevencija/>, skiltis „Tiekėjų elgesio kodeksas ir kiti reikalavimai VMU veiklos partneriams“.

5.4. Jeigu Sutarties vykdymo metu Vykdytojui (subtiekėjui, jeigu jis pasitelkiamas) tampa žinoma prieš Užsakovą nukreiptos korupcinio pobūdžio veikos duomenys, jis nedelsiant apie tai informuoja Užsakovą ir/arba imasi kitų teisėtų ir pakankamų priemonių neteisėtai veikai nutraukti.

5.5. Vykdytojas įsipareigoja nedelsiant informuoti Užsakovą apie Sutarties galiojimo metu atsiradusias aplinkybes, dėl kurių Sutartis ar Vykdytojas (ir subtiekėjas, jeigu jis pasitelkiamas) gali neatitikti Antikorupcinės politikos Interesų konfliktų valdymo politikos, Dovanų politikos, korupcijos prevencijos, ekonominių ir kitų tarptautinių sankcijų bei viešųjų interesų apsaugai skirtų teisės aktų reikalavimų, apie turtinio pobūdžio teisinius ginčus ir procedūras (įskaitant viešosios valdžios institucijų pradėtas administracines procedūras), ar kitas aplinkybes, kurios gali daryti įtaką Sutarties sąlygų vykdymui.

5.6. Vykdytojas papildomai pareiškia ir garantuoja Užsakovui, kad Sutarties sudarymo metu ir visą jos galiojimo laikotarpį Vykdytojas ir (ar) jo akcininkas (-ai) ir (ar) tiesioginis (-iai) galutinis (-iai) naudos gavėjas (-ai) ir (ar) jų valdomas (-i) subjektas (-ai) ar pasitelkiamas subtiekėjas (toliau – Subjektai), nėra įtraukti į bet kokį Europos Sąjungos ir (ar) Jungtinių Tautų ir (ar) Didžiosios Britanijos ir (ar) Jungtinių Amerikos Valstijų ir (ar) Lietuvos Respublikos prekybinių, ekonominių, finansinių ar kitų sankcijų sąrašą (-us) ir (ar) panašų sąrašą (toliau – Sankcijų sąrašai), taip pat nei vienam iš Subjektų nėra pareikštas bet koks įtarimas, susijęs su dalyvavimu su kyšininkavimu, papirkimu, įskaitant užsienio pareigūno papirkimu, prekyba poveikiu, pinigų plovimu, teroristų finansavimu ar mokestiniu sukčiavimu susijusioje veikloje ir (ar) įsitraukimu į tokią ar panašią korupcinę veiklą. Vykdytojas įsipareigoja nedelsdamas raštu, ne vėliau kaip per 1 (vieną) darbo dieną nuo nurodytų aplinkybių atsiradimo informuoti Užsakovą apie virš nurodytų aplinkybių atsiradimą.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų –2 (du) proc.nuo atitinkamos P.o.d. Sutarties bendros kainos be PVM. Sutarties įvykdymo užtikrinimą įrodantis dokumentas pateikiamas Užsakovui / Užsakovo atstovui Sutarties Bendrųjų sąlygų 11.4 punkte nurodytu būdu ne vėliau kaip per 10 (dešimt) kalendorinių dienų nuo Sutarties pasirašymo.

6.2. Sutarties įvykdymo užtikrinimo būdai ir taikymo tvarka nustatyta Sutarties Bendrosiose sąlygose.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams, nustatyta tvarka užregistravus ir Vykdytojui pateikus tinkamą Sutarties įvykdymo užtikrinimą įrodantį dokumentą, nustatytą Sutartyje. Sutartis galioja iki visiško Sutartinių įsipareigojimų įvykdymo arba Sutarties nutraukimo, bet ne ilgiau nei 72 (septyniasdešimt du) mėnesius (įskaitant ir 30 (trisdešimt) kalendorinių dienų atsiskaitymą Vykdytojui už suteiktas Paslaugas ar Prekes) nuo Sutarties įsigaliojimo dienos. Sutarties galiojimo metu Sutarties Paslaugų maksimali kaina, nurodyta Sutarties 2.3 punkte, negali būti viršyta.

**8. Rėmimasis kitų ūkio subjektų pajėgumais**

8.1. Iki Sutarties vykdymo pradžios Vykdytojas įsipareigoja Užsakovui pranešti tuo metu žinomo subtiekėjo pavadinimą, kontaktinius duomenis ir jo atstovus. Vykdytojas privalo Sutarties Bendrosiose sąlygose nustatyta tvarka ir terminais informuoti Užsakovą apie minėtos informacijos pasikeitimus visu Sutarties vykdymo metu.

8.2. Subtiekėjui (-ams) pageidaujant, Užsakovas su juo (jais) atsiskaitys tiesiogiai. Apie šią galimybę Užsakovas subtiekėją informuos atskiru pranešimu per 3 (tris) darbo dienas nuo Sutarties pasirašymo dienos arba informacijos iš Vykdytojo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 2 (dvi) darbo dienas nuo šiame Sutarties punkte nurodyto Užsakovo pranešimo gavimo dienos informuoti Užsakovą. Tokiu atveju su Užsakovu, Vykdytoju ir subtiekėju bus sudaroma trišalė sutartis, kurioje nustatoma tiesioginio atsiskaitymo tvarka, įskaitant numatoma Vykdytojo teisė prieštarauti nepagrįstiems mokėjimams. Trišalės sutarties dėl tiesioginio atsiskaitymo su subtiekėju pasirašymas nekeičia Vykdytojo atsakomybės dėl Sutarties įvykdymo.

**9. KITOS NUOSTATOS**

9.1. Sutarties Bendrosios sąlygos yra sudėtinė, neatsiejama šios Sutarties dalis. Vykdytojas besąlygiškai patvirtina, kad, prieš sudarant šią Sutartį, jis turėjo galimybę susipažinti ir susipažino su Sutarties Bendrosiomis sąlygomis, todėl jam yra žinomas Sutarties Bendrųjų sąlygų turinys ir Vykdytojas jas vykdys.

9.2. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

9.3. Vykdytojas yra registruotas PVM mokėtoju Lietuvos Respublikoje.

9.4.Sutartis (sudaryta ir įsigaliojusi) privalomai nutraukiama, kai Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų. Tokiu atveju Užsakovas (pirmos kategorijos nacionaliniam saugumui užtikrinti svarbi įmonė) nedelsiant raštu praneša Vykdytojui apie Sutarties nutraukimą. Taikomos Sutarties Specialiųjų sąlygų 9.2 p. ir Lietuvos Respublikos nacionaliniam saugumui užtikrinti svarbių objektų apsaugos įstatyme numatytos pasekmės.

9.5. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis yra Šalių perskaityta ir suprasta. Sutarties autentiškumo ir (ar) vientisumo patvirtinimo būdai: abi Šalys Sutartį pasirašo rašytiniu parašu popieriuje arba kvalifikuotu elektroniniu parašu (kaip jis suprantamas pagal 2014 m. liepos 23 d. Europos Parlamento ir Tarybos reglamentą Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB). Sutarties autentiškumas patvirtintas ant kiekvieno Sutarties lapo kiekvienos Šalies įgaliotų asmenų parašais arba Sutartis susiuvama ir pasirašoma paskutinio lapo antroje pusėje. Šalis (jei ji juridinis asmuo) Sutartį patvirtina antspaudu, kai pareiga turėti antspaudą nustatyta Šalies (juridinio asmens) steigimo dokumentuose arba įstatymuose. Jeigu Sutarties Šalys – juridiniai asmenys Sutartį pasirašo kvalifikuotu elektroniniu parašu, juridinio asmens atstovo kvalifikuoto elektroninio parašo teisinė galia yra lygiavertė juridinio asmens atstovo rašytiniam parašui, patvirtintam juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.

**PRIDEDAMA:**

1 priedas – Techninė specifikacija.

2 priedas –Tiekėjo pasiūlymas 1 -5 p.o.d.

3 priedas –Bendrosios sąlygos.

4 priedas – Įsipareigojimas neatskleisti konfidencialios informacijos.

5 priedas – Sutarties įvykdymo užtikrinimas, pridedamas po Sutarties pasirašymo (originalas saugomas CVP IS).

**10. ŠALIŲ ADRESAI IR REKVIZITAI**

|  |  |  |
| --- | --- | --- |
| **Užsakovas**  **Valstybės įmonė Valstybinių miškų urėdija** |  | **Vykdytojas**  **UAB „Keluva“** |
| Įmonės kodas 132340880  PVM mokėtojo kodas LT323408811  Registracijos adresas: Pramonės pr. 11A-9, 51327 Kaunas  Buveinės adresas: Savanorių pr. 176, 03154 Vilnius  AB SEB bankas  a/s LT84 7044 0600 0812 3597  Tel. +370 5 273 4021  El. p.[info@vmu.lt](mailto:info@vmu.lt) |  | Įmonės kodas 121543961  PVM mokėtojo kodas LT100000030513  Registracijos adresas: Liepkalnio g. 101, 02121 Vilnius  Buveinės adresas: Liepkalnio g. 101, 02121 Vilnius  AB SEB bankas  a/s LT29 7044 0600 0023 1988  Tel. +370 5 212 3233  El. p. [info@keluva.lt](mailto:info@keluva.lt) |
|  |  |  |
| Generalinis direktorius  Valdas Kaubrė |  | Direktorius  Edmundas Fedaravičius |
|  |  |  |
| *(parašas)* |  | *(parašas)* |
|  |  |  |
| Data: \_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Data: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Sutarties rengėja ir už Sutarties, jos pakeitimų, ataskaitų paskelbimą teisės aktų nustatyta tvarka CVP IS atsakinga:

Už Sutarties vykdymą ir Sąskaitų priėmimą atsakingas:

Įteikti: Užsakovo Viešųjų pirkimų skyriui, Miško infrastruktūros skyriui, Biržų RP, Mažeikių RP, Anykščių RP, Kretingos RP, Švenčionėlių RP.